**Lábatlan Város Önkormányzat Képviselő-testületének**

**17/2020. (XII.16. ) önkormányzati rendelete**

**a mezei őrszolgálatról, a mezőőri járulék mértékéről és megfizetésének módjáról**

Lábatlan Város Polgármestere a veszélyhelyzet kihirdetéséről szóló 478/2020. (XI. 3.) Korm. rendelet 1. §-ában kihirdetett veszélyhelyzetre figyelemmel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a Képviselő-testület feladat- és hatáskörét gyakorolva a fegyveres őrségről, a természetvédelmi és mezei őrszolgálatról szóló 1997. évi CLIX. törvény 19. § (1) bekezdésében kapott felhatalmazás alapján, Magyarország Alaptörvénye 32. cikk (1) bekezdés a) pontjában meghatározott feladatkörében eljárva a következőket rendeli el:

**1. Általános rendelkezések**

**1. §**

A rendelet célja:

a) Lábatlan város közigazgatási területéhez tartozó termőföldek,- ide nem értve az erdőt, a halastavat, - őrzése,

b) a termőföldeken lévő, illetve azokhoz tartozó termények és termékek, felszerelések, eszközök, haszonállatok, továbbá mezőgazdasági építmények, egyéb művelési ágú ingatlanok földmérési jelek védelme,

c) az illegális hulladéklerakó helyek kialakulásának megakadályozása,

d) a külterület közrendjének, közbiztonságának erősítését szolgáló mezei őrszolgálat felállítása, valamint az őrszolgálat működési feltételeinek biztosítása.

**2. §**

(1) E rendelet területi hatálya Lábatlan város közigazgatási területén fekvő termőföldekre, a belterületi zártkertekre a (2) bekezdésben foglalt kivételekkel terjed ki.

(2) Nem terjed ki a rendelet területi hatálya az erdő művelési ágú területekre és a halastavakra.

(3) A rendelet személyi hatálya kiterjed az (1) bekezdés szerinti termőföld tulajdonosára, illetve a termőföldet használó természetes személyre, jogi személyre és jogi személyiség nélküli egyéb szervezetre.

**2. Értelmező rendelkezés**

**3. §**

E rendelet alkalmazásában:

*Termőföld*: az a földrészlet, amely Lábatlan város külterületén fekszik, és az ingatlan nyilvántartásban szántó, szőlő, gyümölcsös, kert, rét, legelő (gyep), nádas, vagy fásított terület művelési ágban van nyilvántartva.

**3. A mezei őrszolgálat**

**4. §**

(1) Lábatlan város Önkormányzata az 1. §-ban meghatározott feladatok ellátásáról a Lábatlani Polgármesteri Hivatal szervezetén belül működő mezei őrszolgálat létrehozásával gondoskodik.

(2) A mezei őrszolgálatot a mezőőr látja el.

(2) A mezőőr jogszabályban meghatározott formaruhát és szolgálati jelvényt visel.

(3) A mezei őrszolgálat, illetve a mezőőr feladatait a fegyveres biztonsági őrségről, a természetvédelmi és a mezei őrszolgálatról szóló 1997. évi CLIX. törvényben foglaltak szerint látja el. A mezőőr feletti munkáltatói jogokat a jegyző gyakorolja.

(4) A mezei őrszolgálat köteles együttműködni a rendőrséggel, a katasztrófavédelemmel, a kormányhivatal szerveivel valamint a polgárőrséggel.

**4. A mezőőri járulék megfizetése és mértéke**

**5. §**

(1) A mezőőri járulékfizetési kötelezettség azt a földhasználót, ennek hiányában azt a tulajdonost (a továbbiakban együtt: kötelezett) terheli, akinek a termőföld a tárgyév január hó 1. napján használatában vagy tulajdonában van, és annak az évnek az utolsó napján szűnik meg, amikor a használati jog, illetőleg a tulajdonjog megszűnik.

(2) A mezőőri járulék fizetési kötelezettség megállapítása a kötelezett 1. melléklet szerinti földhasználatra vonatkozó nyilatkozata és az ingatlan-nyilvántartás adatai alapján történik.

(3) A mezőőri járulék kivetését, illetve annak mértékét befolyásoló adatok változását – különösen a termőföld használati vagy tulajdonjogában történt változást, a módosult térmértéket, a megváltozott művelési ágat – az ezt igazoló okirat bemutatása mellett 30 napon belül köteles a kötelezett bejelenteni.

(4) A (3) bekezdés szerinti változást és az 5.§ (2) bekezdése szerinti nyilatkozatot e rendelet 1. sz. melléklete szerinti nyomtatványon, illetve elektronikusan a www.labatlan.hu oldalon rendelkezésre álló űrlapon kell bejelenteni.

(5) A fizetendő járulék mértékét és megfizetésének kötelezettségét hatósági határozattal a jegyző állapítja meg.

(6) A mezőőri járulékot a kötelezettnek tárgyév szeptember 15. napjáig egyösszegben kell megfizetnie az önkormányzat elkülönítetten kezelt mezei őrszolgálat alszámlájára.

(7) A nem határidőben megfizetett mezőőri járulék után késedelmi pótlékot kell fizetni.

(8) A Polgármesteri Hivatal jogosult a bejelentett adatokat az ingatlan-nyilvántartásban ellenőrizni.

(9) A mezőőri járulék az 1997. évi CLIX. törvény 19.§ (3) bekezdése szerint adók módjára behajtandó köztartozásnak minősül, melynek behajtására az ingatlan fekvése szerinti települési önkormányzat jegyzője jogosult.

**6. §**

(1) A mezőőri járulék mértéke:

a) szántó esetén 100 Ft/ha/év,

b) rét, legelő, gyep, nádas, fásított terület művelési ágú termőföld esetén 50 Ft/ha/év,

c) kert művelési ágú termőföld esetén 2000 Ft/hrsz/év,

d) szőlő, gyümölcsös művelési ágú termőföld esetén 2000 Ft/ hrsz/év

e) belterületi zártkertben 2000 Ft/hrsz/év.

(2) A mezőőri járulékot a kötelezett valamennyi földrészletének művelési áganként összevont területe és az (1) bekezdésben foglalt művelési ágankénti éves díjtétel szorzata alapján kell megállapítani.

(3) A (2) bekezdés alkalmazása során a közös tulajdonban lévő termőföld esetén a tulajdonostárs tulajdoni hányadára jutó területmértéket kell figyelembe venni.

**5. Mentesség a mezőőri járulék megfizetése alól**

**7. §**

Mentes a mezőőri járulék megfizetése alól a Magyar Állam és a helyi önkormányzat.

**6. Záró rendelkezések**

**8. §**

(1) A mezőőri járulékból az önkormányzat költségvetésébe befolyt összeg a mezei őrszolgálattal kapcsolatos feladatok ellátására használható fel.

(2) Ez a rendelet 2021. január 1. napján lép hatályba.

Lábatlan, 2020. december 9.

Schantzl Edit Teller Péter

 jegyző polgármester

A rendeletet kihirdettem:

Schantzl Edit

jegyző

1. ***sz. melléklet a mezei őrszolgálatról, a mezőőri járulék mértékéről és megfizetésének módjáról szóló 17/2020. (XII. 16. ) ör. rendelethez***

*Nyilatkozat a mezőőri járulék me bejelentéséhez1 Nyilatkozat a mezőőri járulék megállapításához/változás bejelentéséhez*

(a megfelelő rész aláhúzandó)

**1. A termőföld:**

|  |  |
| --- | --- |
| Helyrajzi száma: | Területének nagysága:  |
| Művelési ága:  |  |

**2. A tulajdonos adatai:**

|  |  |
| --- | --- |
| Természetes személy | Jogi személy |
| Neve: | Neve: |
| Születési neve: | Székhelye: |
| Anyja neve: | Nyilvántartási száma: |
| Születési helye: | Adószáma: |
| Születési ideje: | Törvényes képviselője: |

**3. Tulajdoni hányad:……………….**

**4. A jogszerű földhasználó(k) adatai:**

|  |  |
| --- | --- |
| Természetes személy | Jogi személy |
| Neve: | Neve: |
| Születési neve: | Székhelye: |
| Anyja neve: | Nyilvántartási száma: |
| Születési helye: | Adószáma: |
| Születési ideje: | Törvényes képviselője: |

 **5. A jogszerű használat jogcíme:**

 **6.** Alulírott……………………………………………. földtulajdonos kijelentem, hogy

 az 1. pontban megjelölt termőföldet

− a nyilvántartott művelési ágnak megfelelően használom.

− a nyilvántartott művelési ágtól eltérően2 ……………………………………ként használom.

− földhasználatra vonatkozó megállapodás alapján a 4. pontban megjelölt személy használja.

(a megfelelő rész aláhúzandó)

Egyéb megjegyzés:

Tudomásul veszem, hogy a tulajdonomban/használatomban lévő földterület után mezőőri járulék fizetendő. Kijelentem, hogy a fent közölt adatok a valóságnak megfelelnek.

Lábatlan,………, év……… hónap……… nap

nyilatkozó aláírása

1 Minden külön helyrajzi számon nyilvántartott termőföld után külön-külön kitöltendő. 2 Amennyiben a kötelezett a művelési ágtól eltérően használja a földterületet, akkor az illetékes földhivatalnál a tulajdonosnak kérelmeznie kell a művelési ág megváltoztatása iránti eljárás lefolytatását.

**TÁJÉKOZTATÓ AZ ELŐZETES HATÁSVIZSGÁLAT EREDMÉNYÉRŐL**

**(2010. évi CXXX. törvény a jogalkotásról 17. § )**

Rendelet-tervezet címe: **Lábatlan Város Önkormányzat képviselő-testületének 17/2020. (XII.16.) önkormányzati rendelete a mezei őrszolgálatról, a mezőőri járulék mértékéről és megfizetésének módjáról**

**Rendelet-tervezet valamennyi jelentős hatása, különösen**

**Társadalmi, gazdasági hatás:** A helyi lakosság szempontjából a társadalmi hatások különfélék lehetnek. A gazdálkodók költsége értelemszerűen nőni fog. A rendszeres járőrözés azonban, a megfelelő ellenőrzési technikák kialakítása elősegítheti a bűnesetek számának csökkentését, az illegális hulladéklerakást.

**Költségvetési hatás:** A mezőőrség megalakítása anyagi megterhelést jelent az önkormányzat számára, azonban a költségek részbeni megtérülése várható az állami támogatásból és a kivetendő járulék bevételből.

**Környezeti, egészségügyi következmények: Nincsenek**

**Adminisztratív terheket befolyásoló hatás: adminisztratív terhek növekedni fognak.**

**Egyéb hatás: Nincs**

**A rendelet megalkotása szükséges, mert**: A rendelet törvényi felhatalmazáson alapuló megalkotása lehetővé teszi annak a jogalkotói szándéknak a megvalósulását, hogy a külterületeken nőjön a biztonság, rend.

**A rendelet megalkotásának elmaradása esetén várható következmények:**

A jogszabály megalkotásának elmaradása esetén nem előzhetők meg eredményesen a külterületen elszaporodó nem kívánatos jelenségek, és nem növelhető hatékonyan a közbiztonság.

**A rendelet alkalmazásához szükséges feltételek:**

**Személyi:** biztosított

**Szervezeti:** biztosított

**Tárgyi:** biztosítása szükséges a 2021 évi költségvetésben.

**Pénzügyi:** biztosítása szükséges a 2021 évi költségvetésben.